Newyddion - Rhodd o £1.2m i gwmni opera
Diweddarwyd 11:32 Rhodd o £1.2m i gwmni opera
Bydd arian teulu Getty yn golygu perfformio cyfres o operâu cyfoes Parhau gyda'r brif stori	Straeon Perthnasol
Gwobr bwysig i denor 25 oed Dod ag opera i'r digartref
Llysoedd mewn harmoni â cherddor
Mae Opera Cenedlaethol Cymru wedi croesawu rhodd o fwy na £1.2m oddi wrth un o deuloedd mwya' cyfoethog America. Bydd arian teulu Getty yn golygu perfformio cyfres o operâu cyfoes yn y pedair gwlad am y tro cynta'.
Dywedodd Geraint Talfan Davies, cadeirydd y cwmni, fod y rhodd yn "gyfle anhygoel" i'r cwmni a'i gynulleidfa.
"Yn sicr, bydd mwy o ymdeimlad o antur artistig yn ein rhaglen ni o fewn ychydig o flynyddoedd," meddai.
"Bydd ein cynulleidfa'n cael cyfle i wylio gwaith cyfansoddwyr rhyngwladol."
Yn haf 2013 bydd perfformiad cynta' Wagner Dream gan Jonathan Harvey. Dywedodd prif weithredwr y cwmni, David Pountney: "Mae'r celfyddydau'n wynebu toriadau cyhoeddus ac mae rhodd breifat fel hon yn hollbwysig i gynnal y gyfres hon.